بغيت غير نعطيكم واحد العينة من المغاربة الذين يشاركوننا الأكسجين ... انا شاب مغربي خلقت فرصة عمل لي ولبعض الشباب ... قلت ننصح الشباب ونشارك معهم المعلومات ونزاحم التفاهة لي كانشوفو فهاذ المواقع ... كايجيو هاذو كايسبوني ويهاجموني ... بغيت نعرف اش الخطأ لي درت ؟ واش انا لي واكل فلوس الشعب ؟ واش خاصني ندير روتيني اليومي والستريم والسب واللعب ونشجع الناس على القمر باش يعجبهم الحال ؟ واش هاذشي حسد او ضعف او خلل عقلي ... حاولت نخدم عقلي لكن كايحبس ... كانشوف هاذ النماذج وكانتفكر اخنوش ووهبي وبنكيران والناس لي بحالهم لا نعرف اسماءهم لكن ضاربين الوتاد ومعمرين كروشهم ... بالله عليك واش هاذ النوع ما يخليك تقول نستاهلو هاذشي لي فينا ؟؟؟ 

ابشركم هاذ النماذج ما غاديش توقفني ولا تحطمني ... هاذ التشويش مجرد بلوك كانتهنا منو ... لكن بغيت نوصل رسالة لي قلبو كحل راه اخويا الى طفرتيه راه انا ماشي راجل ... اقسم بالله اي واحد محساد وحضاي وما كايبغي الخير للناس اقسم بالله لادار شي حاجة فحياتو . والسلام .